Hernani Azevedo Júnior

Hernani Azevedo Júnior (mängijanimega Hernani; sündinud 27. märtsil 1994 São Gonçalo do Sapucaís) on Brasiilia jalgpallur, kes mängib poolkaitsjana Itaalia kõrgliiga klubis Parma.

Ta alustas karjääri kodumaa klubis Atlético Paranaense. Klubi põhimeeskonnas tegi debüüdi 2013. aastal Paraná osariigi meistrivõistlustel. 2013. aastal mängis ta lisaks Brasiilia esiliiga klubis Joinville. Seejärel mängis Atlético Paranaensega lisaks Paraná osariigi liigale Brasiilia kõrgliigas kuni 2016. aastani. Atlético Paranaense meeskonnas tegi ta Brasiilia kõrgliigas debüüdi 10. septembril 2014 mängus Grêmio vastu ja lõi esimese värava kõrgliigas neli päeva hiljem mängus Vitória vastu."Atlético-PR bate o Vitória em casa e volta a vencer depois de seis jogos". Globo Esporte. 14.9.2014. Vaadatud 3.12.2018

2016. aasta detsembris sõlmis ta viie aasta pikkuse lepingu Peterburi Zenitiga."Hernani is a Zenit player!". fc-zenit.ru. 16.12.2016. Vaadatud 3.12.2018 Hooaja 2017–18 mängis ta laenulepinguga Prantsusmaa kõrgliiga klubis AS Saint-Étienne, lüües kokku kolm väravat. Hooajaks 2018–19 naasis ta Peterburi Zeniti, tulles sel hooajal klubiga Venemaa meistriks. 2019. aasta juulis suundus ta laenule Itaalia kõrgliiga klubisse Parma.

 Saavutused 
Atlético Paranaense
Campeonato Paranaense: 2016
Joinville
Copa Santa Catarina: 2013
Peterburi Zenit
Premjer Liga: 2018–19

 Viited 

Kategooria:Brasiilia jalgpallurid
Kategooria:Club Athletico Paranaense mängijad
Kategooria:Peterburi Zeniti mängijad
Kategooria:AS Saint-Étienne'i jalgpallurid
Kategooria:Parma Calcio 1913 mängijad
Kategooria:Ligue 1 mängijad
Kategooria:Sündinud 1994